**REPUBLIKA HRVATSKA**

**ŽUPANIJA KRAPINSKO-ZAGORSKA**

**OSNOVNA ŠKOLA OROSLAVJE**

**KLASA: 372-02/25-01/03**

**URBROJ: 2140-75-01-25-1**

**Oroslavje, 24.9.2025.**

Na temelju članka 9. Odluke o korištenju školskih sportskih dvorana te ostalih prostora i oprema školskih ustanova kojih je osnivač Krapinsko-zagorska županija (KLASA: 602-06/23-01/11, URBROJ: 2140-02-23-1 od 13.2.2023.), članka 7. i 9. Pravilnika o korištenju školske sportske dvorane te ostalih prostora i opreme Osnovne škole Oroslavje (KLASA : 011-03/23-02/02, URBROJ: 2140-75-01-23-01 od 14.7.2023.), Pravilnika o izmjeni Pravilnika o korištenju školske sportske dvorane te ostalih prostora i opreme Osnovne škole Oroslavje (KLASA : 011-03/24-02/01, URBROJ: 2140-75-01-24-1 od 19.9.2024. i Odluke Školskog odbora o raspisivanju javnog natječaja za davanje na korištenje prostor i opreme u vlasništvu Osnovne škole Oroslavje (KLASA: 372-02/25-01/02, URBROJ: 2140-75-01-25-1 od 5.9.2025.) Povjerenstvo za provođenje javnog natječaja objavljuje:

**JAVNI NATJEČAJ**

**za davanje na korištenje školske sportske dvorane te ostalih prostora i opreme u vlasništvu Osnovne škole Oroslavje**

1. **PODACI O PROSTORU I OPREMI**
	1. **Podaci o školi**

|  |  |
| --- | --- |
| Naziva škole: | Osnovna škola Oroslavje |
| Adresa: | A. Mihanovića 6, Oroslavje |
| Telefonski broj: | 049/284-245 |
| Broj telefaksa: | 049/500-074 |
| E-mail: | os-oroslavje@kr.t-com.hr |
| Internet adresa: | <https://os-oroslavje.skole.hr> |
| OIB: | OIB: 12402583374 |

* 1. **Podaci o prostoru i opremi**

Osnovna škola Oroslavje (dalje u tekstu: Škola) daje na korištenje sljedeće prostore:

|  |  |  |  |
| --- | --- | --- | --- |
| **Red.****br.** | **Prostor i oprema** | **Površina** | **Opis i drugi podaci o prostoru** |
| 1. | Sportska dvorana | 459 m² | Korištenje svlačionica i sanitarnih čvorova |
| 2. | Trim dvorana | 80 m² | Korištenje svlačionica i sanitarnih čvorova |
| 3. | Učionica bez informatičke i druge opreme | 61 m² |  |
| 4. | Učionica uz upotrebu prezentacijske opreme (računalo, projektor) | 61 m² |  |

1. **NAMJENA DJELATNOSTI KOJA SE MOŽE OBAVLJATI U PROSTORU ZA VRIJEME TRAJANJA KORIŠTENJA**

Prostori koji su predmet ovog Javnog natječaja daju se na korištenje pravnim i fizičkima osobama radi održavanja treninga, natjecanja, rekreativnih aktivnosti, edukacija, predavanja, seminara, održavanja manifestacija (priredbe, koncerti, izložbe i sl.) i drugih aktivnosti koje se mogu održati u navedenim prostorima.

1. **MINIMALNA VISINA NAKNADE PROSTORA I OPREME**

# 3.1. JEDNODIJELNA SPORTSKA DVORANA

 a) 13,00 € po satu za treninge sportskih klubova članova

 Športske zajednice Krapinsko-zagorske županije

 b) 20,00 € po satu za utakmice sportskih ekipa (sportska natjecanja)

 c) 20,00 € po satu za manifestacije (priredbe, koncerti, izložbe i sl.)

 d) 30,00 € po satu za ostale korisnike

* 1. OSTALI PROSTORI 1 OPREMA

 a) 7,00 € po satu korištenja trim dvorane za treninge sportskih klubova članova

 Športske zajednice Krapinsko — zagorske županije

 b) 15,00 € po satu korištenja trim dvorane za manifestacije

 (priredbe, koncerti, izložbe i sl.)

 c) 13,00 € po satu korištenja trim dvorane za ostale korisnike

 d) 8,00 € po satu za korištenje učionice bez informatičke i druge opreme,

 e) 13,00 € po satu korištenja učionice uz upotrebu prezentacijske opreme

 (računalo, projektor i sl.).

1. **VRIJEME NA KOJE SE PROSTOR I OPREMA DAJE NA KORIŠTENJE**

Prostori i oprema daju se na korištenje u sljedećim terminima:

|  |  |  |
| --- | --- | --- |
| **Red. br.** | **Prostor** | **Opis i drugi podaci o prostoru** |
| 1. | Sportska dvorana | ponedjeljak, utorak, srijeda, četvrtak, petak- od 18,30 do 21,30 sati |
| 2. | Trim dvorana | ponedjeljak, utorak, srijeda, četvrtak, petak- od 18,30 do 21,30 sati |
| 3. | Učionica bez informatičke i druge opreme | ponedjeljak, utorak, srijeda, četvrtak, petak- od 18,00 /18,20 do 21,30 sati(ovisno o rasporedu održavanja nastave) |
| 4. | Učionica uz upotrebu prezentacijske opreme (računalo, projektor) | ponedjeljak, utorak, srijeda, četvrtak, petak- od 18,00 / 18,20 do 21,30 sati(ovisno o rasporedu održavanja nastave) |

1. **UVJETI NATJEČAJA**

Prostori se daju na korištenje od 13.10.2025. do 12.6.2026. godine uz mogućnost otkaza Ugovora svake od ugovornih strana.

Iznimno, uz pisanu suglasnost osnivača, Škola može prostor i opremu dati na korištenje i na dulji rok, ako to zahtijeva priroda djelatnosti radi koje se prostor i oprema daje na korištenje i ako to neće ometati redovitu djelatnost Škole.

Pri davanju na korištenje školske sportske dvorane te ostalog prostora i opreme prednost imaju programi za djecu i mlade.

Međusobna prava i obveze između Škole i ponuditelja prostora uredit će se Ugovorom.

**5.1. Ponuda**

Ponudu mogu dostaviti fizičke i pravne osobe.

Ponuda mora sadržavati:

a) naziv ponuditelja, adresu, OIB, ime i prezime i OIB osobe ovlaštene za zastupanje i osobe za kontakt, telefonski broj ponuditelja i e-mail adresa ponuditelja

b) prostor/oprema koju se želi koristiti

c) vrstu aktivnosti koju želi provoditi u prostoru

d) željeni termin i trajanje termina

e) ponuđeni iznos naknade

Ponuditelj treba priložiti sljedeću dokumentaciju:

1. rješenje nadležnog tijela o obavljanju određene djelatnosti (npr. za Udruge - rješenje o upisu u registar Udruga) za pravne osobe
2. presliku osobne iskaznice za fizičke osobe
3. ponuda za svim traženim podacima – Obrazac 1
* Obrazac 1 - dostavlja za svaki prostor koji se želi koristiti

Najpovoljnijom ponudom smatrat će se ona ponuda koja uz ispunjenje svih uvjeta iz natječaja sadrži i najviši iznos naknade.

U slučaju da na javni natječaj za isti školski prostor i opremu pristigne više ponuda s istim iznosom naknade, nadmetanje se nastavlja između tih ponuditelja iskazivanjem većeg iznosa od ponuđene visine naknade u pisanom obliku.

Nepravovremene i nepotpune ponude neće se uzimati u razmatranje.

* 1. **Rok, način i mjesto dostave ponuda:**

Rok za dostavu ponuda je 8 dana od dana objave javnog natječaja na mrežnoj stranici Osnovne škole Oroslavje.

Javni natječaj objavljen je dana 24.9.2025. na mrežnoj stranici Škole <https://os-oroslavje.skole.hr> u izborniku: „Zakup prostora“ i traje do 2.10.2025. godine.

Ponude se dostavljaju poštom preporučeno ili se neposredno predaju na adresu:

**Osnovna škola Oroslavje, A. Mihanovića 6, 49 243 Oroslavje**

u zatvorenoj omotnici s naznakom:

„NE OTVARAJ - PONUDA ZA JAVNI NATJEČAJ ZA KORIŠTENJE ŠKOLSKE SPORTSKE DVORANE/ŠKOLSKIH PROSTORA I OPREME”

**5.3. Mjesto i vrijeme otvaranja ponuda**

Otvaranje ponuda održat će se u prostorijama Škole dana 3.10.2025. u 12,00 sati.

Otvaranje ponuda nije javno.

1. **DONOŠENJE ODLUKE O ODABIRU ILI PONIŠTENJU JAVNOG NATJEČAJA I SKLAPANJE UGOVORA**

Odluka o davanju na korištenje ili odluka o poništenju javnog natječaja dostavlja se svim sudionicima javnog natječaja.

Rok za sklapanje ugovor o korištenju je najduže trideset dana o dana donošenja odluke o davanju na korištenje.

1. **OSTALE INFORMACIJE**

Škola zadržava pravo poništenja natječaja ili dijela natječaja, odnosno neprihvaćanja nijedne pristigle ponude bez posebnog obrazloženja.

Dostavom ponude na natječaj svi ponuditelji daju svoju privolu Osnovnoj školi Oroslavje za obradu osobnih podatka navedenih u svim dostavljenim prilozima odnosno ispravama za potrebe provedbe javnog natječaja.

 **POVJERENSTVO**

**ZA PROVOĐENJE JAVNOG NATJEČAJA**